20α. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.Φ.30534 τής 30 Οκτ./8 Νοεμ. 1954 Περί κατατάξεως εις κλάσεις των ησφαλισμένων δια τον απολογισμόν των επιδομάτων ανεργίας. Έχοντες υπ’ όψει: 1)Τας διατάξεις του άρθρ. 21 του Ν.Δ. 2961 «περί Οργανισμού Απασχολήσεως και Ασφαλίσεως Ανεργίας» και 2) γνώμην του Διοικητικού Συμβουλίου του Οργανισμού Απασχολήσεως και Ασφαλίσεως Ανεργίας (αναφορά του 9/18.10.54), αποφασίζομεν: Καθορίζομεν όπως, δια τον υπολογισμόν των καταβλητέων επιδομάτων ανεργίας και των επιδομάτων στρατεύσεως βάσει του Νόμ. 2054/52 εις τα υπαγόμενα εις την ασφάλισιν κατά της ανεργίας και την προστασίαν του Νόμ. 2054/52 πρόσωπα κατατάσσωνται οι ησφαλισμένοι αναλόγως των ημερησίων ή μηνιαίων αποδοχών αυτών, εις τας εν παρ. 2 άρθρ. 25 του Α.Ν. 1846/51 οριζομένας κλάσεις του τεκμαρτού ημερομισθίου της κλάσεως, βάσει του οποίου κατεβλήθησαν αι υπέρ του Οργανισμού εισφοραί, λογιζομένου ως μέσου ημερησίου μισθού εφ’ ου υπολογίζηται το ποσόν του επιδόματος. Συμφώνως τω άρθρ. 39 Νόμ. 4502/1966 (τόμ. 19Β σελ. 714,07) η αληθής έννοια των διατάξεων του ανωτέρω Ν.Δ. 2961/54 είναι ότι δεν υπάγονται εις ταύτας οι τε ναυτικοί και οι πλοιοκτήται των υπό Ελληνικήν σημαίαν πλοίων, ως προς το συγκεκροτημένον πλήρωμα τούτων. 